als_Latn dik_Latn tur_Latn
Sektori ndërkombëtar: Kongresi i parë i lexuesve të Kur’anit fisnik të dalluar në nivel të botës islame ka filluar punimet dje me iniciativën e Universitetit Melik Saud në Riad, kryeqytetin e Arabisë Saudite.
Agjencia Ndërkombëtare Kur’anore e Lajmeve (IKNA) duke cituar gazetën “Al-Rriad” të Arabisë Saudite, njofton se kongresi i lexuesve më të dalluar të Ku’anit fisnik në botën islame po zhvillohet nën patronazhin e Khalid bin Bandar bin Abdulaziz, guvernator i provincës së Riadit. Muhamed bin Fevzan Al-Omer, mbikëqyrës i përgjithshëm i këtij kongresi, deklaroi se tubimi në fjalë zhvillohet me pjesëmarrjen e një numri të madh të lexuesve të dalluar të Kur’anit fisnik nga bota arabe dhe islame. Qëllimi i këtij kongresi ka qenë fokusimi në shkollat më të rëndësishme të leximit të Kur’anit fisnik në botën islame. Prezantimi i jetës dhe veprës së lexuesve më të dalluar të Kur’anit fisnik të gjysmës së parë të shekullit 14 hixhri, shprehja e mirënjohjes ndaj pionierëve të leximit të Kur’anit fisnik në botën islame, bashkëpunim i studentëve të shkencës së leximit me profesorët e dalluar të botës islame, si dhe shfrytëzimi i përvojës së tyre; konsiderohen temat kryesore që do të diskutohen gjatë këtij kongresi. Tema e parë kryesore e këtij kongresi i është kushtuar shkollave të leximit të Kur’anit fisnik në botën islame ku janë prezantuar shkolla e Arabisë Saudite, Jemenit, Egjiptit, Irakut, Turqisë, Afrikës, Marokut, Indisë si dhe ajo e territoreve të Shamit. Tema kryesore e këtij kongresi iu ka kushtuar jetës dhe veprës të lexuesve bashkëkohor të Kur’anit fisnik, ndërsa në kuadër të programeve të këtij kongresi është hapur edhe një ekspozitë e Kur’anit fisnik.
1311504
als_Latn als_Latn unk